CELEX: 32005R1050
Language: lv
Date: 2005-07-05 00:00:00
Title: Komisijas Regula (EK) Nr. 1050/2005 (2005. gada 5. jūlijs) par grozījumiem Regulā (EK) Nr. 2377/1999, ar ko nosaka tirdzniecības standartu sparģeļiem

6.7.2005   
            
            
               LV
            
            
               Eiropas Savienības Oficiālais Vēstnesis
            
            
               L 173/3
            
         KOMISIJAS REGULA (EK) Nr. 1050/2005
   (2005. gada 5. jūlijs)
   par grozījumiem Regulā (EK) Nr. 2377/1999, ar ko nosaka tirdzniecības standartu sparģeļiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju (1), un jo īpaši tās 2. panta 2. punktu,
   tā kā:
   
               (1)
            
            
               Komisijas Regulā (EK) Nr. 2377/1999 (2), ir noteikts tirdzniecības standarts sparģeļiem. Šīs regulas pielikuma daļā, kas attiecas uz obligātajām kvalitātes prasībām, paredzēts, ka dzinumi var būt mazgāti, taču ne mērcēti.
            
         
               (2)
            
            
               Šajā ražošanas nozarē ir parasts balto sparģeļu dzinumus pirms iesaiņošanas ielikt ledus ūdenī, lai tie nekļūtu sārti.
            
         
               (3)
            
            
               Lai šo metodi varētu izmantot, ir jāgroza nosacījums par obligāto prasību attiecībā uz nepiemērotu mazgāšanu.
            
         
               (4)
            
            
               Tādēļ attiecīgi jāgroza Regula (EK) Nr. 2377/1999.
            
         
               (5)
            
            
               Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 2377/1999 pielikumu groza saskaņā ar šīs regulas pielikumu.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 5. jūlijā
      
         
            Komisijas vārdā —
         
         
            Komisijas locekle
         
         Mariann FISCHER BOEL
      
   
   
      (1)  OV L 297, 21.11.1996., 1. lpp. Regulā jaunākie grozījumi izdarīti ar Komisijas Regulu (EK) Nr. 47/2003 (OV L 7, 11.1.2003., 64. lpp.).
   
      (2)  OV L 287, 10.11.1999., 6. lpp. Regulā jaunākie grozījumi izdarīti ar Regulu (EK) Nr. 907/2004 (OV L 163, 30.4.2004., 50. lpp.).
   PIELIKUMS
   Regulas (EK) Nr. 2377/1999 pielikuma II sadaļas (Noteikumi attiecībā uz kvalitāti) A punktā (Obligātās prasības) trešo ievilkumu aizstāj ar šādu:
   
               “—
            
            
               bez bojājumiem, ko izraisījusi nepiemērota mazgāšana vai dzesēšana,”.